DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ SUSTABDYMO MOKINIŲ ŽIEMOS ATOSTOGŲ METU

2021 m. gruodžio 8 d. Nr. DĮV-1253

Šilalė

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Šilalės rajono savivaldybės tarybos 2021 m. spalio 28 d. sprendimu Nr. T1-252 ,,Dėl pavedimo laikinai eiti Šilalės rajono savivaldybės administracijos direktoriaus pareigas“, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, Šilalės rajono savivaldybės tarybos 2009 m. gruodžio 10 d. sprendimo Nr. T1-380 ,,Dėl visuomenės aptarnavimo sutarties galiojimo termino pratęsimo“ 3 ir 4 punktais, atsižvelgdama į Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“ sudarytos Šilalės rajono keleivinio transporto ir moksleivių pavėžėjimo organizavimo komisijos 2021 m. gruodžio 6 d. posėdžio protokolą Nr. 10:

1. S u s t a b d a u mokinių žiemos (Kalėdų) atostogų metu, nuo 2021 m. gruodžio 27 d. iki 2021 m. gruodžio 31 d. įskaitytinai, UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1. 1. Šilalė–Bijotai–Kaltinėnai–Šilalė (leidimo Nr. 314, išvykimo laikas 6.05 val., darbo dienomis);

1. 2. Bijotai–Košiai–Šilalė (leidimo Nr. 269, išvykimo laikas 7.00 val., darbo dienomis);

1. 3. Šilalė–Teneniai–Žvingiai–Šilalė (leidimo Nr. 252, išvykimo laikas 6.25 val. darbo dienomis);

1. 4. Didkiemis–Laumenai–Didkiemis–Šilalė (leidimo Nr. 123, išvykimo laikas 7.00 val., darbo dienomis);

1. 5. Šilalė–Laukuva–Gulbės (leidimo Nr. 122, išvykimo laikas 17.15 val., darbo dienomis);

1. 6. Šilalė–Pajūris–Šilalė (leidimo Nr. 146, išvykimo laikas 13.30 val., darbo dienomis);

1. 7. Šilalė–Košiai–Šilalė (leidimo Nr. 246, išvykimo laikas 14.30 val., darbo dienomis);

 1. 8. Šilalė–Pajūris–Šilalė (leidimo Nr. 147 išvykimo laikas 17.15 val., darbo dienomis);

1. 9. Šilalė–Laumenai–Didkiemis (leidimo Nr. 4, išvykimo laikas 15.20 val., darbo dienomis);

 1. 10. Šilalė–Kaltinėnai–Šilalė (leidimo Nr. 316, išvykimo laikas 15.30 val., darbo dienomis).

 2. Į p a r e i g o j u UAB ,,Šilalės autobusų parkas“ direktorių apie maršrutų sustabdymą ir pakeitimą paskelbti informaciją teisės aktų nustatyta tvarka.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Veiklos administravimo skyriaus vedėja,

laikinai einanti administracijos direktoriaus pareigas              Ingrida Petravičienė

#